  Туспуктэм: Руслан Нуриахметов Майя Бывальцева Удмуртиысь пинал спортсменъёс Анапа вӧзысь «Смена» огъяросси нылпи центре Дышетскисьёслэн спортъя шудонъёсазы мынӥзы. Россилэн азьмуртэзлэн кубокез понна кунысь 85 улосвылъёсысь 1 сюрслэсь трос нылъёс но пиос нюръяськозы. Со сярысь Удмуртиысь дышетонъя но тодосъя министерстволэн пресс-службаез ивортӥз. Удмуртилэн командаяз Ижкарысь 90 номеро школаын дышетскись 14-15 аресъем нылъёс но пиос пыризы. Соос быръён ӵошастконъёсын вормизы. Дышетскисьёслэн шудонъёсазы спортысь 11 аалъёс пыро. Куатяз со пӧлысь одно ик пыриськыны кулэ (баскетбол 3х3, волейбол, капчи атлетика, ӝӧквыл теннис, спорт ориентирование, спорт туризм), витяз командаос сылкыд каремзыя пырисько (гандбол, уян, регби, самбо, мини-фктбол). Шудонъёсын вормись командаез валтӥсь но ватсан программалы йылпумъянъёсъя шараялозы. Со сяна, самбоын но капчи ателтикаын устооссэ нимаз пусъёзы. Ӵошатсконъёсы люкаськемъёс олимпи чемпионъёслэн, ӧнерлыко спортсменъёслэн, тренеръёслэн, спортъя федерациослэн мастер-классъёсазы но пыриськозы. Вормись командаос 26-тӥ куарусёнэ тодмо луозы. Огъя зачётлэн азьмынӥсез Россилэн азьмуртэзлэсь кубоксэ но спорт инфраструктураез азинтыны но нылпи спортэз азинтонъя ужрадъёсты радъясь педагогъёсты пусйыны 1,5 миллион манет тыр грнат басьтоз. Тодэ вайытом, 16-тӥ куарусёнэ Удмуртиын бызьылонъя «Кросс нации» ортчоз. Тегъёс: Спорт пиналъёс ӵошатсконъёс Ижкар Удмуртия  